Grunur leikur á að sá sem myrti breska þingmanninn David Amess í Essex í gær hafi tengsl við íslamska öfgahópa. Innanríkisráðherra Bretlands hvetur þingmenn til að halda sínu striki þrátt fyrir morðið.
Morðið á breska þingmanninum David Amess í Essex í gær er rannsakað sem hryðjuverk. Innanríkisráðherra Bretlands segir ekki koma til greina að hætta opnum fundum þingmanna.
Lögreglan tilkynnti í gær að rannsóknin á morðinu á Amess beindist að tengslum morðingjans við öfgahóp múslima. Maðurinn er tuttugu og fimm ára. Lögreglan hefur ekki gefið upp frekari deili á honum en breskir fjölmiðlar hafa sagt að hann sé breskur ríkisborgari af sómölskum uppruna.
Boris Johnson leiðtogi Íhaldsflokksins, Keir Starmer leiðtogi Verkamannaflokksins og Lindsay Hole forseti neðri málstofu breska þingsins gengu í dag hlið við hlið að kirkjunni þar sem ódæðið var framið og lögðu þar blóm til minningar um Amess. Með í för bar Priti Patel innanríkisráðherra Bretlands sem var spurð um áhyggjur sem margir þingmenn hafi af öryggi sínu. Hún sagði að ekki kæmi til greina að hætta opnum fundum eins og þeim sem Amess var á þegar hann var myrtur, en nokkrir þingmenn hafa kallað eftir því.
Við getum ekki látið þvinga okkur af einstaklingi eða hugmyndafræði sem hafi þann tilgangi að við hættum að þjóna okkar lýðræðissamfélagi, sagði Patel við fjölmiðla í morgun. Hún sagði öryggismálin þó til skoðunar í samráði við forseta þingsins og þingmennina sjálfa.
Nokkrir þingmenn hafa komið fram og sagt frá líflátshótunum sem þeir hafi fengið. Sérstök lögregludeild sem rannsakar svona hótanir og var stofnuð tvö þúsund og sextán eftir morðið á þingkonunni Jo Cox hefur fékk sex hundruð sjötíu og átta slíkar tilkynningar fram að síðustu áramótum - langflestar fyrir ógnandi skilaboð. Þessum tilkynningum fór snarfjölgandi árið tvö þúsund og átján. Líklegt er þó talið að hótanirnar séu mun fleira - þær séu ekki nærri allar tilkynntar til lögreglu.
Grunur leikur á að morðingi breska þingmannsins David Amess, hafi tengsl við íslamska öfgahópa. Innanríkisráðherra Bretlands vill endurskoða öryggisgæslu þingmanna. 